گئجه لر اسدیره ر ایستکله زامان بایراغینی
سحر آچد یقجا آچار گویلره دان بایراغینی
سونا چاتدیقجا قیشین عمرو یاشیل باشلی سونا
گتیره ر ائللره پای شانلی نیشان بایراغینی
یاز چاغیندا آئیلان یئرلره گلدیکجه نه فه س
داغ ده ره لرده وورار مه له دومان بایراغینی
او دنیزلر نه فه سینده ن دوغولان کورپه بولود
اسدیره ر یئر کوره سینده قوجامان بایراغینی
گویده هی آیلا گونش گونده چیخیب باتمادادیر
گاه بو چیگنینده چکیر گاه او زامان بایراغینی
بو اسه نلرده ن ایلاهی جانا یوخدور اسینه ن
اسدیره شوقیلا بیر جیسمیده جان بایراغینی
اسیب اسدیر مه گین آنجاق قیزیشیبدیربازاری
گوره سن اسدیره جه کدیراوهاچان بایراغینی
سه سینین قوربانیام کوکله موءذذین بوغازین
نه قه ده ر واردی گوجون قاوزا آذان بایراغینی
قوی اوره گلرده ن اوجالیسن گویه پیغمبر آدی
لامکانین آدینا باغلا مکان بایراغینی
ایستی قالسین اوجاغین آی اوره گی داغلی لالا!!
قورو1 قانقاللار ایچینده قورو2 قان بایراغینی
چه که جک بیر گون علی اوغلی قینیندان قیلیجین
آرادان قالدیراجاق هر نه یالان بایراغینی
قالسا بیر گونده گلیب دونیانین عمرونده ن آچار
کربلاده آغامین قانه باتان بایراغینی
1- قورو: خشک
2- قورو:محافظت کن
شعرشهودی10/12/87
دیکسیندیله1 چون دیلده کی کسگین کسریمده ن
آواره منی ایله دیلر اوز شه هه ریمده ن
آواره منی ایله دیلر بیلمه دیلر هئچ
گئتسم هارا گئتمه ز آنا یوردوم نظریمده ن
من کی دالی قالمازدیم ائلیمده ن گئجه گوندوز
شرمنده منی ایله دیله ر خئیری2 شریمده ن
بیلمم بو قارا گونلره من هاردان ایلیشدیم
من گورمه دیگیم گونلری کیم گوردو وریمده ن
من اود گییمین اگنیمه چکدیم دوغولان گون
اولسمده سامانلار چکینر اودلی دریمده ن
یوخ منده بئش اون جورسس ایه ر بیر قولاق آسسان
بیر سس اشیده رسن ایشیگیمده ن ایچریمده ن
من بعضی لره تای ده ییلم دونیادان اوتری
آلچاقلارا ایتحاف ائده م اوستون هنریمده ن
کهنه یارامین آچما باشین آز منی دیندیر
دینسم داغیلار گویده بولودلار قه هه ریمده ن
باخما گوزومون تونگونه طوفاندیر ایچیمده
وولقانلی دنیزلر دوغولور قانلی تریمده ن
پیس گونده سوراغ دوتمادی منده ن گیلییم وار
شعریمده کی غمسیز یاشایان نازلی پریمده ن
مین آیه شوکور وئردیگی نعمت لره خاطیر
مینت دارام ایللر بویی دیر اوستا کریمده ن
(شیدا) نه گوزه ل سویله ییب اوولده( شهودی)
(اود پارچاسییام گئچمه منیم هنده وریمده ن )
29/12/87تبریزشهودی
ساتیرا(طنز)وبیمده باش وورا بیلر سینیز
نوشته شده در یکشنبه هجدهم بهمن 1388ساعت 18:44  نویسنده علی شهودی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab